Rannsóknir þar sem börnum er fylgt eftir í ára raðir sýna að börn sem sinna heimilisstörfum plumma sig betur sem fullorðin , þau hafa betri starfsframa , betra andlegt heilbrigði og eru hamingjusamari en þau sem ekki sinntu heimilisstörfum sem börn . Foreldrar þekkja börnin sín best og vita því nokkurn veginn hvers hægt er að ætlast til af börnum þeirra en fyrir þá sem eru í vafa má með einföldu gúggli og á Pinterest finna marga lista yfir það hvaða verk hæfa hvaða aldri . Að fá börnin til að taka þátt getur þó stundum reynst þrautinni þyngra því svör á borð við „ afhverju ég “ , „ ég var ekki með þetta , afhverju á ég þá að ganga frá þessu “ eða „ hvað fæ ég í staðinn “ eru mörgum foreldrum kunnug þegar börnin eru beðin um að hjálpa til á heimilinu . Það eru til leiðir til þess að fá börn til að taka þátt í heimilisverkunum án þess að mæta gráti og gnístan tanna . Ég ákvað að prófa þetta og þetta svínvirkar eins og maðurinn sagði . Þetta virkar þannig : Eftir skóla og leikskóla draga börnin verkefni sem þau svo sinna , yfirleitt gerum við verkefnin öll á sama tíma , setjum góða tónlist á og allir glaðir , en stundum ef einhver er með vini í heimsókn frestar hann / hún því þar til síðar þann dag . Þegar verkefninu er lokið fær barnið stjörnu eða límmiða á verkefna blaðið sitt . Eftir mánuðinn fær barnið svo verðlaun fyrir vel unnin störf , eitthvað sem það hefur valið sér sjálft í upphafi mánaðar og stefnt að . En það sem gerir þetta svona auðvelt er að í bunkanum sem þau draga úr er eitt „ FRÍ “ spjald sem gefur þeim frí þann daginn ef þau draga það og auðvitað vonast alltaf allir eftir að hreppa það spjald ! En „ FRÍ “ spjaldið getur hvert barn bara fengið einu sinni í viku , ef það búið að draga „ FRÍ “ spjaldið þá vikuna og dregur það aftur þarf barnið að draga nýtt spjald . Einstöku sinnum fá þau einhvern hlut sem þau hafa haft augastað á lengi en upphæðin sem eytt er í verðlaun fyrir hvert barn er innan „ skynsemismarka “ , þe . Ég set verkefnablaðið fyrir þessa 6 ára í plastumslag því þá get ég endurnýtt límmiðana milli mánaða 🙂 En ekki má gleyma því að það er mjög mikilvægt að kenna börnum og sýna þeim hvernig verkin eru unnin , ekki bara ætlast til að þau kunni þau . Þetta gerir það að verkum að það auðveldara að biðja þau stundum um að hjálpa meira til án þess að þeim finnist að það sé „ ALLTAF “ verið að kvabba eitthvað á þeim . Meðfylgjandi eru verkefnablöð og spjöldin tilbúin fyrir ykkur til útprentunar og ég mæli svo sannarlega með að þið prófið þetta á ykkar heimili . Ef þið látið verða af væri mjög gaman að heyra frá ykkur hvernig gengur .